**III.OBRAZLOŽENJE PRIJEDLOGA FINANCIJSKOG PLANA ZA RAZDOBLJE 2018. -2020. PSIHIJATRIJSKE BOLNICE LOPAČA**

* **UVOD**

Psihijatrijska bolnica Lopača sa sjedištem u Lopači, Lopača 11, javna je zdravstvena ustanova – specijalna bolnica, upisana u registar Trgovačkog suda u Rijeci. Osnivač Bolnice je Grad Rijeka. Bolnica je registrirana za obavljanje slijedećih djelatnosti:

* bolničko liječenje iz djelatnosti psihijatrije,
* stacionarnu palijativnu skrb,
* specijalističko-konzilijarnu zdravstvenu zaštitu, dijagnostiku i medicinsku rehabilitaciju iz djelatnosti psihijatrije,
* nastavnu djelatnost koja obuhvaća izvođenje nastave za potrebe nastavnih ustanova,
* dnevno bolničku opskrbu u okviru ambulantnog liječenja iz djelatnosti psihijatrije,
* sudsko-medicinska vještačenja iz psihijatrijske struke,
* socijalnu uslugu smještaja psihički bolesnih odraslih osoba.

Sredstva za rad Bolnice osiguravaju se iz više izvora

* za zdravstvenu djelatnost: iz proračuna osnivača, Hrvatskog zavoda za zdravstveno osiguranje, Državnog proračuna, te slobodnim ugovaranjem sa fizičkim i pravnim osobama.
* za socijalnu uslugu smještaja temeljem Ugovora o međusobnim odnosima sa Ministarstvom socijalne politike i mladih.

Daje se pregled financijskih sredstava po programu:

|  |  |  |  |  |
| --- | --- | --- | --- | --- |
| Naziv programa iz Proračuna | Proračun 2017. | Plan2018. | Projekcija 2019. | Projekcija 2020. |
| **REDOVNA DJELATNOST USTANOVE** |  18.933.000,00 |  18.577.000,00 |  18.067.000,00 |  17.375.000,00 |

* **OBRAZLOŽENJE PROGRAMA**

Program obuhvaća stacionarno (165 kreveta), ambulantno liječenje i rehabilitaciju osoba oboljelih od raznih duševnih bolesti, u prvom redu iz Primorsko-goranske županije, ali i iz drugih dijelova Hrvatske. Bolnica ima u okviru kapaciteta ugovoreno 50 kreveta sa HZZO-om za liječenje koničnih bolesti od čega 10 kreveta za adolescente.

Bolnica pruža i uslugu smještaja za 20 osoba s intelektualnim i mentalnim oštećenjem.

Osnovni cilj je procijeniti mogućnost bolesnika oboljelih od duševnih bolesti,osposobiti ih za preuzimanja obiteljskih,socijalnih i radnih zadaća te unaprijediti njihovo psihičko zdravlje, a samim time i kvalitetu života.

Bolnica svojim programom želi omogućiti efikasno,pravodobno i kvalitetno liječenje svojih pacijenata pazeći pritom na što racionalnije korištenje financijskih sredstava i opreme kojom raspolaže.

Zakonska osnova za uvođenje programa:

* Zakon o zdravstvenoj zaštiti
* Zakon o socijalnoj skrbi
* Zakon o ustanovama
* **Procjena i ishodište potrebnih sredstava za aktivnosti/projekte unutar programa**

REDOVNA DJELATNOST USTANOVE

Za potrebe izvršenja aktivnosti unutar programa za razdoblje 2018.-2020.godine u proračunu Bolnice planirano je kako slijedi:

|  |  |  |  |  |
| --- | --- | --- | --- | --- |
| Naziv aktivnosti | Proračun 2017. | Plan2018. | Projekcija 2019. | Projekcija 2020. |
| **RASHODI POSLOVANJA** | 11.280.000 | 10.840.000 | 10.905.000 | 10.966.000 |
| **MATERIJALNI I FINANCIJSKI RASHODI** |  5.027.000 |  5.076.000 |  5.054.000 |  4.817.000 |
| **OTPLATA ZAJMA**  |  2.366.000 |  2.366.000 |  1.866.000 |  1.183.000 |
| **NABAVA OPREME** |  260.000 |  295.000 |  242.000 |  409. 000 |
| **UKUPNO**  | **18.933.000** | **18.577.000** | **18.067.000** |  **17.375.000** |

Prijedlog financijskog plana Psihijatrijske bolnice Lopača za 2018.godinu iznosi 18.577.000 kn što predstavlja smanjenje za 1.88% ili 356.000,00 kn manje planiranih sredstava u odnosu na Plan za 2017.godinu što je vidljivo u prikazu:

|  |  |  |  |
| --- | --- | --- | --- |
| **žPROGRAM : REDOVNA DJELATNOST USTANOVE**  |  **Plan 2017.** | **Novi plan 2018.** | **INDEX** |
| **A116401** | Rashodi poslovanja -rashodi za zaposlene  | 11.280.000 | 10.840.000 | **96,10** |
| **A116402** | Materijalni i financijski rashodi  | 5.027.000 | 5.076.000 | **100,97** |
| **A116403** | Otplata zajma  | 2.366.000 | 2.366.000 | **100,00** |
| **K116405** | Nabava opreme  | 260.000 | 295.000 | **113,46** |
| **Ukupno aktivnosti**  | **18.933.000** | **18.577.000** | **98,12** |

Rashodi za zaposlene planiraju se u manjem iznosu i to 3.90% manji ili 440.000 kn na postojeći broj izvršitelja,prema prosjeku 96 djelatnika budući se ne planiraju nova zapošljavanja u Bolnici već samo u slučaju prirodnog odljeva radnika.

Materijalni rashodi i otplata zajma planiraju se na razini 2017.godine dok smo nabavu opreme povećali za 13.46% ili 35.000,00 kn iako su potrebe za nabavom realno i puno veće zbog starosti i dotrajalosti iste, no mogućnosti su vrlo ograničene.

Sredstva za provođenje planiranih aktivnosti planiraju se iz izvora vlastitih prihoda i prihoda proračuna.

Vlastiti prihodi planiraju se u ukupnom iznosu 14.290.000 kn i manji su od vlastitih prihoda u 2017. godini u iznosu 990.000,00 kn ili 6.48% manji budući su se smanjili rashodi za zaposlene i planira se smanjenje financijskog zaduženja Bolnice i to djelomično u visini 500.000,00 kn – sredstva koja se planiraju na prihodima iz proračuna.

Prihodi proračuna također su veći u odnosu na 2017.godinu i to za 17.36% tj. u iznosu 634.000 kn i to najvećim dijelom upravo zbog već navedenog smanjenja financijske zaduženosti Bolnice čim se stvaraju preduvjeti za ulazak u sustav Riznice.

|  |  |
| --- | --- |
|  **Predsjednik**  |  |
|  **Upravnog vijeća** |  |
|  Milan Ivaniš dr.med.dent. |
|  |  |  |

|  |  |  |  |  |  |  |
| --- | --- | --- | --- | --- | --- | --- |
| Pokazateljrezultata | Definicija pokazatelja | Jedinica | Polazna vrijednost 2017. | Ciljana vrijednost2018. | Ciljana vrijednost2019. | Ciljana vrijednost2020. |
| Prosječan broj pacijenata |   BO dani na razini mjeseca  | Broj dana  |   4188 |  4800 |  4800 | 4800 |
|   |  |   137 |  160 |  160 |  160 |

Povećanjem prosječnog broja pacijenata kroz povećanje broja bolno- opskrbnih dana osiguralo bi se stabilno poslovanje Bolnice što se svakako odražava i na osnovni cilj programa.